Diari Oficial de la Generalitat Valenciana


Sumari del DOGV 8444, del 14-12-2018 (2018/11774)

RESOLUCIÓ de 6 de febrer de 2017, de la Direcció General d'Indústria i Energia, per la qual s'atorga autorització administrativa prèvia per a la transmissió de la titularitat, a favor de Gas Natural Redes GLP, SA, de les instal·lacions d'emmagatzematge i distribució de GLP a granel, en els llogarets La Cabezuela i Venta Gaeta del municipi de Cortes de Pallás, actualment titularitat de Repsol Butà, SA. Expedient número CBVARI/2016/77/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8444

Data del DOGV
:   14-12-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/11497


Data del document
:   06-02-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa

RESOLUCIÓ de 6 de febrer de 2017, de la Direcció General d'Indústria i Energia, per la qual s'atorga autorització administrativa prèvia per a la transmissió de la titularitat, a favor de Gas Natural Redes GLP, SA, de les instal·lacions d'emmagatzematge i distribució de GLP a granel, en els llogarets La Cabezuela i Venta Gaeta del municipi de Cortes de Pallás, actualment titularitat de Repsol Butà, SA. Expedient número CBVARI/2016/77/46. [2018/11336]  
  
Antecedents de fet  
La mercantil Gas Natural Redes GLP, SA, a través de representant degudament acreditat, va presentar, davant el Servei Territorial d'Indústria i Energia de València, escrit el 9 d'agost de 2016, pel qual se sol·licita autorització per a la transmissió de la titularitat de la s instal·lacions d'emmagatzematge i distribució de GLP, en els llogarets La Cabezuela i Venta Gaeta del municipi de Cortes de Pallás (València), que figuren a nom de Repsol Butano, SA, incloses en els expedientes CBREDE/2005/2/46, CBDFCP/118/02 i CBRGCP/146/99.  
Aquesta petició, a més d'anar subscrita també pel representant de l'actual titular, expressa la voluntat d'aquest de transmetre les instal·lacions interessades, que identifica en un annex.  
El procediment administratiu corresponent a aquesta sol·licitud ha sigut tramitat amb l'expedient de referència CBVARI/2016/77/46, incoat pel Servei Territorial d'Indústria i Energia de València. Consta justificant de pagament de taxa d'aquest expedient amb registre d'entrada de data 16 de novembre de 2016.  
Consten com a antecedents els actes administratius següents:  
- Resolució de 19 d'octubre de 2006, del Servei Territorial d'Energia, relativa a l'autorització administrativa i aprovació de projecte d'instal·lació de gasos liquats del petroli. Aldea de Venta Gaeta, terme municipal de Cortes de Pallás. Expedient CBREDE 2005/2.  
  
- Resolució d'autorització d'explotació, de data 30.05.2007, de la instal·lació corresponent a l'autorització administrativa per a la distribució de GLP per canalització per a usos domèstics en l'aldea de Venta Gaeta. Terme municipal de Cortes de Pallás. Expedient CBREDE 2005/2.  
- Autorització prèvia d'instal·lació i proves, de data d'eixida 09.09.1999, del Servei Territorial d'Indústria i Energia de València, d'instal·lació d'emmagatzematge de GLP en depòsit fix en l'aldea La Cabezuela (terme municipal de Cortes de Pallás). Expedient CBRGCP/146/99.  
- Autorització de funcionament, de data 14.02.2002, del Servei Territorial d'Indústria i Energia de València, d'instal·lació d'emmagatzematge de GLP en depòsit fix en l'aldea la Cabezuela (terme municipal de Cortes de Pallás). Expedient CBDFP/118/02.  
Gas Natural Redes GLP, SA, ha presentat còpia de la comunicació prèvia a l'inici de l'activitat de comercialitzador al detall de GLP a granel, realitzada en data 14 d'octubre de 2016 (núm. de registre d'entrada N27165341z7338118378) davant el llavors Ministeri d'Indústria, Energia i Turisme en què indiquen que la data d'inici de l'activitat és l'1 de novembre de 2016 i en la qual s'inclou una declaració responsable sobre el compliment de tots els requisits establits per a exercir l'activitat de comercialitzador al detall de GLP a granel.  
  
Consta en l'expedient proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, en estar les instal·lacions objecte del procediment radicades íntegrament en territori de la Comunitat Valenciana, i no estar enquadrades en les previstes que són competència de l'Administració general de l'Estat d'acord amb l'article 3.2. de la Llei 34/1998, de 7 d'octubre, del sector d'hidrocarburs.  
D'acord amb el que es disposa en l'article 46 bis.1 i 5 de la Llei 34/1998, de 7 d'octubre, del sector d'hidrocarburs i l'Ordre de 9 de febrer de 2001, de la Conselleria d'Indústria i Comerç, concordat amb l'article 22 del Decret 157/2015, de 18 de setembre, del Consell, pel qual aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia la resolució del present procediment.  
L'article 46 bis.1 de la Llei 34/1998, de 7 d'octubre, del sector d'hidrocarburs, estableix l'exigència d'autorització administrativa prèvia per a la transmissió de les instal·lacions de GLP a granel.  
Segons la disposició addicional sisena de la Llei 34/1998, de 7 d'octubre, del sector d'hidrocarburs, des del 9 d'octubre de 1998 les concessions per a activitats incloses en el servei públic de subministrament de gasos combustibles per canalització van quedar substituïdes de ple dret per autoritzacions administratives de les establides en el títol IV de la llei esmentada, títol al qual llavors estaven sotmeses les instal·lacions d'emmagatzematge de gasos liquats del petroli destinades al subministrament d'aquests per canalització i els gasoductes necessaris, per al subministrament des de les plantes o emmagatzematges anteriors fins als consumidors finals.  
La disposició transitòria segona de la Llei 34/1998, de 7 d'octubre, del sector d'hidrocarburs manté la vigència dels reglaments aplicables a matèries que són objecte de la Llei 34/1998, fins que es dicten uns altres nous, en aquest cas, la normativa vigent és el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli.  
Segons l'article 4 del Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli, indica que aquelles societats que vulguen actuar com a comercialitzadors al detall de GLP a granel, hauran de comunicar-ho per escrit, amb caràcter previ a l'inici de l'activitat a la Direcció General de Política Energètica i Mines del Ministeri d'Indústria, Turisme i Comerç (actualment Ministeri d'Energia, Turisme i Agenda Digital), i indicar la data d'inici de l'activitat, el nom de la societat, adreça postal, telèfon, fax i codi d'identificació fiscal i incloure-hi una declaració responsable sobre el compliment per part de la societat de tots els requisits establits per a exercir l'activitat. La Comissió Nacional d'Energia publicarà en la seua pàgina web un llistat dels comercialitzadors al detall de GLP a granel que inclourà aquelles societats que hagen comunicat l'exercici d'aquesta activitat.  
  
En vista del que s'ha exposat, aquesta Direcció General d'Indústria i Energia, resol:  
  
Primer   
Atorgar a l'empara del que es disposa en l'article 46.bis, de la Llei 34/1998, de 7 d'octubre, del sector d'hidrocarburs, autorització administrativa prèvia per a la transmissió de la titularitat, a favor de «Gas Natural Redes GLP,SA», de les instal·lacions d'emmagatzematge i distribució de GLP a granel, en les aldees La Cabezuela i Venta Gaeta del municipi de Cortes de Pallás (València), actualment titularitat de «Repsol Butano, SA», derivades de les autoritzacions corresponents de posada en marxa reflectides en l'epígraf Antecedents de fet.  
La present autorització queda subjecta a les condicions següents:  
1a El subjecte autoritzat disposa d'un termini de sis mesos, des de la notificació de la present resolució, per a efectuar la transmissió de la titularitat de les instal·lacions interessades. Es produirà la caducitat de la present autorització si transcorregut aquest termini aquella no ha tingut lloc.  
En el termini d'un mes des que es faça efectiva la transmissió esmentada, el titular de la present autorització, «Gas Natural Cegas, SA», haurà de comunicar-la aquest òrgan directiu i aportar la documentació que l'acredite.  
2a El titular de la present autorització tindrà els drets, deures i obligacions recollits en la Llei 34/1998, de 7 d'octubre, del sector d'hidrocarburs i el seu desplegament reglamentari. En particular les prescripcions de l'article 46 i 46 bis de la Llei 34/1998.  
3a Aquesta resolució s'atorga sense perjudici i independentment de les concessions, llicències, permisos, autoritzacions o comunicacions que siguen exigibles conforme a la legislació corresponent, general o sectorial, i hagen de ser atorgades per altres administracions públiques o entitats, en particular les previstes en la regulació sobre Defensa de la Competència.  
En concret, les derivades del compliment de la disposició addicional novena de la Llei 3/2013, de 4 de juny, de creació de la Comissió Nacional dels Mercats i la Competència i la disposició addicional tercera del Reial decret llei 9/2013, de 12 de juliol, pel qual s'adopten mesures urgents per a garantir l'estabilitat financera del sistema elèctric.  
  
  
Segon  
La present resolució haurà de:  
- notificar-se al sol·licitant («Gas Natural Cegas, SA») i al transmitent («Repsol Butano, SA»),  
- publicar-se en el Diari Oficial de la Generalitat Valenciana i el Butlletí Oficial de la Província de València,  
- comunicar-se a la Comissió Nacional dels Mercats i la Competència.  
La present resolució podrà ser revocada, amb el tràmit previ d'audiència, en el moment que s'observe l'incompliment del que s'ha resolt o la inobservança de les condicions imposades en aquesta.  
Contra la present resolució, que no posa fi a la via administrativa, podrà interposar-se recurs d'alçada davant la Secretaria Autonòmica d'Economia Sostenible, Sectors Productius i Comerç en el termini d'un mes, comptat des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 6 de febrer de 2017.- El director general d'Indústria i Energia: Diego Maciá Antón.